Kareivonys

Kareivonys – kaimas Elektrėnų savivaldybėje, 1 km į vakarus nuo Kietaviškių, 4 km į pietvakarius nuo Elektrėnų. Seniūnaitijos centras. Veikia Kietaviškių pagrindinė mokykla, bendrovės „Kietaviškių gausa“ (daržininkystė ir gėlininkystė žieminiuose šiltnamiuose), „Dominga Mill“ (medienos apdirbimas).

Geografija 

Šalia gyvenvietės tyvuliuoja Aujėdo ir Bedugnio ežerai, rytiniu gyvenvietės pakraščiu teka Strėvos intakas Spengla, pietryčiuose telkšo Kareivonių tvenkinys.

Į vakarus nuo gyvenvietės yra neištirtas Kareivonių piliakalnis.

Istorija 

Į vakarus nuo kaimo yra Balceriškių piliakalnis, į šiaurę – Mūro Strėvininkų piliakalnis. 1995 m. Kareivonyse per archeologijos žvalgomąją ekspediciją aptikta vėlyvojo paleolito ir mezolito pradžios (VIII–V tūkstantmetis pr. m. e.) gyvenvietės pėdsakų. Kaimas () minimas 1744 m. Kietaviškių parapijos gyvenviečių sąraše. Prieš Pirmąjį pasaulinį karą klebonas K. Čepanas buvo įsteigęs slaptą lietuvių mokyklą. 1941 m. TSRS okupacinė valdžia į Sibirą ištrėmė Kareivių, 1949 m. – Kalikauskų šeimas.

Gyventojai

Žymūs žmonės 
Kaime gimė:
 Juozas Kralikauskas, rašytojas.
 Vytautas Markauskas, TSRS ir Lietuvos kariuomenės karininkas, pulkininkas.

Ekonomika 

Kaime veikia žemės ūkio įmonės Kietaviškių gausa šiltnamių auginimo padalinys.

Šaltiniai

Nuorodos 
 

Elektrėnų savivaldybės gyvenvietės